钦定古今图书集成/明伦汇编/氏族典/第277卷 > 王崇古
## 钦定古今图书集成/明伦汇编/氏族典/第277卷 > 王崇古

按《明外史王崇古传》：“崇古，字学甫，蒲州人。嘉靖二十
年进士。除刑部主事。由郎中历知安庆、汝宁二府，累
进陕西按察使，河南布政使。四十三年，改右佥都御
史，巡抚宁夏。隆庆初，加右副都御史，进兵部右侍郎，
总督陕西、延宁、甘肃军务。崇古在陕七年，先后获首
功甚多。四年正月，诏崇古总督宣、大、山西军务。俺答”
降，加崇古太子少保、兵部尚书。俺答归款二十年，崇
古乃殁。子谦，万历五年进士，官终太仆少卿。孙之桢，
以荫累官太子太保、左都督；之采，万历二十六年进
士，官兵部右侍郎，陕西三边总督